Alle hverdage bruger Oliver Enné sine internetfærdigheder til at give dig viden og tips om de bedste ting på internettet.

FCK's Thomas Delaney tjekker Reddit før han tager til træning om morgenen, gemmer artikler med app'en Pocket og så hører han Michael Jeppesens podcast i spillerbussen på vej til udekampe. Jeg har snakket med ham om en række af hans yndingsting online. Han har en del.

___________________________________________________



Reddit



“Jeg er på internettet mellem klokken 8 og klokken 9. Inden jeg begynder træning. Vi har 'no phone zone' til træning, så jeg tjekker ting inden da. Det første, jeg gør, er at gå på Reddit. Jeg tjekker den subreddit om Danmark først. Jeg kan bruge lang tid derinde. Det bedste ved Reddit er deres GIFs. Jeg er også fan af ‘The Simpsons’, og jeg så én for nylig, der var sjov. Med Homers far, der går ind og ud af døren i nærmest samme bevægelse. Folk bruger den typisk som svar i en tråd, de ikke skulle være gået ind i. Den skal du se.”



___________________________________________________



Pocket



“Jeg læser mange nørdede ting. Jeg bruger Pocket meget. Så har jeg en knap på min browser, hvor jeg kan trykke “læs senere”, når nogen slår en artikel op på Facebook. Når vi rejser, er det meget godt at have. Så har jeg læsestof til flyet. Jeg tror, jeg har gemt flere hundrede artikler, som jeg endnu ikke har læst. Der er masser at gå i gang med.”



___________________________________________________









“I min tid som fodboldspiller har jeg lært, at medierne sjældent er din ven. Så jeg læser meget, meget lidt dansk journalistik om fodbold. Men engang imellem finder man nogle rigtig gode artikler. Det her er sådan en lidt poetisk analyse af Lionel Messis mål i Champions League-finalen, som Bleacher Report har skrevet.”



___________________________________________________



Podcasts



“I bussen på vej til udebanekampe hører jeg typisk podcasts eller musik. Jeg kan godt lide ‘Forfra med Jeppesen’ på Radio24syv. Han er en god karakter. Ellers kunne jeg godt lide ‘Serial’. Wiki-værkstedet på Radio24syv er også godt. Det er også ret nørdet. Næsten alle mine podcasts for tiden er fra 24syv undtagen - undtagen P1 Dokumentar, men det er noget tid siden, jeg har hørt den."



___________________________________________________



Bo Henriksen







“Jeg vil tro, at min ‘se senere’-liste på YouTube er lige så lang som den er på Pocket. Hvis jeg skal vælge én, så er det faktisk den her, der er øverst på min liste. Det er en peptalk fra en dokumentar, Radio24syv har lavet, om en træner, der hedder Bo Henriksen. Jeg har ikke hørt hele programmet, kun det her klip. Det er en peptalk inden kampen, hvor han går amok. Det er ret vildt at høre.”



___________________________________________________



AsapSCIENCE









“Vores træningslejre er lange, så jeg får set en del, når vi er væk. AsapSCIENCE laver nogle ret gode videoer, der går i dybden med ét særligt emne. For eksempel ‘The Science of Laziness’. Dem kan jeg godt se den del af."



___________________________________________________



Det var alt for i dag. Tak fordi I læste med.



Morgenpostens redaktør, Oliver Enné, kan følges på Twitter og Instagram, og kan kontaktes direkte på oliver(at)verdensbedstenogensinde.dk



Du kan altid følge Euroman på Facebook her.